Eivind Johan Stavang

Eivind Johan Stavang (født 8. mars 1982) er en norsk hekkeløper. Han spesialiserer seg på 110 meter hekk. 

 Karriere 
Ved NM i friidrett 2005 kom han på 3.-plass på 110 meter hekk, med tiden 14,55.Bjarne Vad Nilsen - Norgesmestere 1897-2011 menn, besøkt 8. desember 2014. Året etter kom han på samme plass. Stavang vant 110 meter hekk ved NM i friidrett 2007, foran Vidar Stenshall, og NM i friidrett 2008 i Trondheim, foran Alexander Dahlstrøm Winger. I 2008 fikk han sølv i stille lengde ved NM i friidrett innendørs, bak Trond Erik Nilsen. 

Han vant to gull ved NM i friidrett innendørs 2010; han vant både 60 meter hekk og stille lengde.NRK - To gull til Eivind Stavang, besøøkt 8. desember 2014. Ved NM i friidrett 2010 fikk han sølv, bak Vladimir Vukicevic, med Hans Olav Uldal på 3.-plass. Denne rekkefølgen gjentok seg ved NM i friidrett 2011. Han deltok også ved NM i stafetter 2011, der Florø Turn & IF kom på 4.-plass på 4 x 100 meter. Ved NM i friidrett innendørs 2011 kom han på 2.-plass både på 60 meter hekk og stille lengde.MinFriidrettsStatistikk - Resultater innendørs alle tider - Eivind Johan Stavang, besøkt 8. desember 2014. 

Han fikk sølv på 110 meter hekk ved NM i friidrett 2012, der Vladimir Vukicevic vant sitt fjerde NM-gull på rad, og ved NM i stafetter 2012 kom Florø på 3.-plass på 4 x 100 meter. Ved NM i friidrett innendørs 2012 vant han 60 meter hekk med tiden 8,20 sekunder, og han kom på 2.-plass i stille lengde, med 3,26 meter som lengste hopp.Firdaposten - NM-gull til Eivind, besøkt 8. desember 2014.

Han kom på 5.-plass i stille lengde ved NM i friidrett innendørs 2013 i Haugesund. 

 Medaljer i norske mesterskap 
Plassering Øvelse ÅrGull  110 meter hekk  2007, 2008Gull  Lengde uten tilløp  2010Gull  60 m hekk innendørs  2007, 2008, 2009, 2010, 2012Sølv  110 meter hekk  2010, 2011, 2012Sølv  Lengde uten tilløp  2008, 2011, 2012Sølv  60 m hekk innendørs  2006, 2011Bronse  110 meter hekk  2005, 2006Bronse  60 m hekk innendørs  2004Bronse  4x100 meter stafett  2012

 Referanser 
friidrett.no: NM 110 meter hekk. 
friidrett.no: NM Lengde uten tilløp menn. 
friidrett.no: NM 60 meter hekk innendørs menn. 

 Eksterne lenker 


Kategori:Norske hekkeløpere
Kategori:Norske lengdehoppere
Kategori:Norgesmestere i friidrett
Kategori:Fødsler i 1982